***ДОКЛАД ЗА ОСЪЩЕСТВЕНАТА ЧИТАЛИЩНА ДЕЙНОСТ НА НЧ”ПРОСВЕТА-1927”С. ЧЕРНИ ВРЪХ ЗА - 2018 г.***

Читалище „Просвета” е учредено през далечната 1927 година от група будни хора от село Черни връх, Ломски регион. Започва съществуването си с дарени книги в частна къща. Бързо се превръща в притегателен център за млади самодейци**.** През 91 - годишното си съществуване читалището е следвало интересите и нагласите не само на своите членове, но и на общността, за да бъде културно и образователно средище, място за изява и творчество на малки и големи, за срещи и ползотворни контакти на поколения от селото ни. По промяната на читалищните дейности може да се проследи как са се движели обществените интереси и търсения. Заради тази особеност и поради факта, че при всички промени през годините читалището е било и е близо до хората, то продължава да се ползва с голямо доверие.

НЧ”Просвета” е пререгистрирано в регистъра на Народните читалища 2016 г.в указания законов срок под № 1983, като към името му е добавена и годината на създаването и е НЧ”Просвета-1927”. Библиотеката към горе посоченото читалище е регистрирана в МК в регистъра на Обществените библиотеки в указания законов срок под № 2263.

С протокол от 21.01.2018 г. от 13.30 часа, се провежда Общо отчетно събрание на членовете на НЧ ”Просвета-1927” с. Черни връх. От 50 действителни членове, които са платили членски внос за 2018 г на събранието присъстват 31 члена.

През изминалата година дейността на читалището беше организирана съгласно приетият културен календар и програма за развитие на читалищната дейност, разработена в изпълнение на чл.26а, ал.2 от Закона за народните читалища, приети на заседание на читалищното настоятелство и представени в Община Вълчедръм.

НЧ „Просвета 1927” е културната институция на нашето село. Дейността на читалището е съпричастна с целия обществен и културен живот в с. Черни връх. През 2018 г.в читалището ни се проведоха всички значими културно-масови мероприятия и прояви, организирани както от читалищното ръководство, така и с помощта на кметската управа. Традиция е заедно да се подготвят и провеждат утвърдените празници и мероприятия. Днес, със своята дейност читалището доказва, че е самоутвърждаващ се културно просветен център на всички. Читалищното настоятелство на НЧ „Просвета1927”, с. Черни връх представя този отчет за дейността си през 2018 г. с цел постигане на максимална публичност, прозрачност и открит диалог с гражданите и обществените организации при постигане на основните цели на нашето сдружение с нестопанска цел.

**ОСНОВНИ ЦЕЛИ:**

1. Отстояване на позицията на водещо културно средище;

2. Обогатяване на културния живот

3. Развитие на библиотечната дейност;

4. Превръщане на читалището в информационен център;

5. Съхраняване на народните обичаи и традиции;

6. Развитие и подпомагане на любителското художествено

творчество;

7. Партниране с местното самоуправление за развитието на

културните процеси.

**ПРИОРИТЕТНИ ЗАДАЧИ:**

1. Уреждане и поддържане на общодостъпни библиотеки;

2. Предоставяне на компютърни и интернет услуги по

Програма „Глобални библиотеки”;

3. Кандидатстване, разработване и реализиране на проекти.

**ДЕЙНОСТИ:**

Основните дейности, които развива читалището, са библиотечно-информационна, културно-просветна, художествено-творческа и образователна.

**ОБЩА ИНФОРМАЦИЯ**

Библиотеката при читалището е разположена в сградата на кметството и се ползва безвъзмездно. Разполагаме със стая за библиотекаря и зала за компютри. За читалня , репетиции и тържества ползваме салона на кметството.

Цялата библиотечна дейност се координира от един библиотекар изпълняващ и длъжността секретар.

**Библиотечна и информационна дейност**

Библиотеката разполага с 3 320 тома библиотечен фонд, който е ползван през 2018 г.от 91 читатели. Потребителите в залата за компютрите са 144 броя, а посещения за годината в зала за дома и читалня са 3 357. По малко от 2017 г., защото книжния фонд е застарял и потребителите ползват повече компютърната зала. Кандидатствахме по проект към МК - *„Българските библиотеки – съвременни центрове за четене и информираност” 2018 г.* и се гордеем, че успяхме да го спечелим за сумата от 2 484 05 лв. С новите книги, от доказани български и чужди автори / много от които съвременни поети и писатели/, се стремим да увеличим посещаемостта в библиотеката. Ползата от новата литература е огромна. Читателския интерес нараства, с което се надяваме да запазим интереса към четенето. Наред с художествената литература, посетителите и читателите в нашето село имат достъп и до техническа и общообразователна такава.

Популяризиране на дейността и фонда си библиотекаря организира: инициативи свързани с книгата, културни мероприятия, изложби, запознаване на учениците с изискванията, условията и начина за ползване на необходимата литература в библиотеката, работа и с най-малките деца с цел

зараждане на интерес към книгата.

През 2018 г. ново постъпилата литература е 314 бр., 191 бр. по проект и 123 броя дарение от служителите на Британски съвет – клон България. Изказваме  признателност за щедроста и чувството за благотворителност, която проявиха „Сороптимист Интернешънъл - клуб Витоша - Илина” София, които ни абонираха за 2 периодични издания и списание „Знание”.

Качеството на библиотечно-информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения, потребности, интереси и наличните финансови средства. Библиотеката ни продължава да работи с Фондация „Глобални библиотеки – България”. Тя предлага информация извън книгите. В нея се изработват програми за културни събития, подготвят се мултимедийни презентации, провеждат се индивидуални обучения и консултации, изготвят се справки, отчети, изпраща се информация до различни обществени организации.

**КУЛТУРНО ДЕЙНОСТ НА БИБЛИОТЕКА И ЧИТАЛИЩЕ**

И през 2018 г. са проведени над 25 културни и образователни събития, сред тях са: обучения по Информационни и комуникационни технологии ( ИКТ ) за младежи и възрастни, литературни и краеведски четения, презентации, изложби на рисунки, Бабин ден, 145 години от обесването на Васил Левски, празник на лозаря и винаря „Трифон Зарезан”, 1 март, трети март, Лазарица, Цветница, Великден, 24 май-празника на българската просвета и култура и всички мероприятия включени в културния календар за 2018 г., като за всички проведени мероприятия имаме снимков материал. За след отчетния доклад за дейността на читалището имаме подготвена презентация със снимки и кратки клипчета от проведените мероприятия през 2018 г.

Основните документи за дейността на читалището са съобразени със Закона за обществените библиотеки и други нормативни документи. В длъжностната характеристика, в инструкции, заповеди и планове са делегирани правомощия и отговорности на работещата в читалището за изпълнение на преките и задължения. Читалището е администратор на лични данни.

ФИНАНСОВ ОТЧЕТ

|  |  |  |
| --- | --- | --- |
| № | Наименование | Сума |
| 1 | субсидия от бюджета 8 375.00  дофинансиране 2 425.00  по спечелен проект за книги от МК 2 484.05  наличност от 2017 г 118.96  от членски внос 50.00 | |
|  |
|  |
|  | Всичко приход | 13 453. 01 |
| 2 | Разходи |  |
|  | ФРЗ | 6 638.04 |
|  | Осигорителни вноски | 2 525 28 |
|  | Такси БДСК | 218 70 |
|  | По проект | 2 484 05 |
|  | културни прояви, канц. материали, членски внос съм Съюза на читалищата,библиотечни материали, командировки и други | 925 17 |
|  |  |  |
|  |  |  |
|  | Всичко разход | 12 791 24 |
|  | Наличност в БДСК към 31.12.2018 г | 477 31 |
|  | Наличност в касата на читалището | 184 46 |
|  | Към 31.12.2018 г обща наличност | 661 77 |

|  |  |  |
| --- | --- | --- |
|  |  |  |
|  | | |  |  |
|  | | |  |  |
|  | | |  | |
|  | | |  | |
|  | | |  | |
|  | | |  | |
|  | | |  | |
|  | | | | |
|  | | | | |
|  | | | | |
|  | | |  | |

Дейността на читалището се осъществява с подкрепата на читалищното настоятелство. За отчетния период са проведени 4 заседания.

Читалището се утвърждава като обществено-значима институция със собствен принос в полза на гражданите. Считаме, че посоката, в която се развива дейността ни и реализираните инициативи способстват за постигане на дългосрочни цели. Ръководството и екипът на читалището продължават да работят в посока подобряване на предлаганите услуги. Търсим възможности за кандидатстване по проекти и програми, с които да обезпечим дейността на читалището. Можем да бъдем силни и да си бъдем полезни само когато сме заедно и се обединим, защото културата не познава граници.

Председател:

/М. Миланова/